laion/Wikipedia-Exotic huggingface dataset:
ליז קלאוואי

ליז קלאוואי (באנגלית: Liz Callaway; נולדה ב-13 באפריל 1961) היא זמרת אמריקאית. קלאוואי נולדה בשיקגו. אמה זמרת ופסנתרנית, אביה עיתונאי ואחותה היא הזמרת והשחקנית אן המפטון קלאוואי. ב-1981 ביצעה את הופעת הבכורה שלה בברודוויי במחזמר "Merrily We Roll Along" של סטיבן סונדהיים, ולאחר מכן עבדה באופן קבוע עם סונדהיים והופיעה עמו בתוכנית האירוח "סטודיו למשחק". ב-1981הופיעה בסרט הטלוויזיה "Senior Trip". היא ביצעה דיבוב קולות שירה במספר סרטי הנפשה, ביניהם אנסטסיה (אניה), סוד הממלכה הקסומה (הנסיכה אודט), מלך האריות 2: מלכות סימבה (קיארה) ואלאדין ומלך הגנבים (יסמין). היא שרה ביחד עם אחותה את שיר הנושא של הסדרה נני. היא נשואה לדן פוסטר ולהם בן. מדיה וקבצים בנושא ליז קלאוואי בוויקישיתוף ליז קלאוואי, במסד הנתונים הקולנועיים IMDb (באנגלית) ליז קלאוואי, באתר AllMovie (באנגלית) ליז קלאוואי, במסד הנתונים הקולנועיים KinoPoisk (ברוסית) ליז קלאוואי, באתר MusicBrainz (באנגלית) ליז קלאוואי, באתר Discogs (באנגלית) ליז קלאוואי, באתר Songkick (באנגלית) 2024 GRAMMY Nominations: See The Full Winners & Nominees List | GRAMMY.com, grammy.com ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אדם ברדיצ'בסקי

אדם ברדיצ'בסקי (נולד ב-19 באוקטובר 1983) הוא ספורטאי פאראלימפי ישראלי בענף הטניס כיסאות גלגלים. הוא מתאמן במועדון איל"ן רמת גן אצל המאמנת עופרי לנקרי. ברדיצ'בסקי התחיל להתאמן בטניס כיסאות גלגלים בשנת 2013 אחרי פציעתו הקשה בתאונת המעבורת בתאילנד ב-2007, בה נפצעו ישראלים רבים ונהרג אחד. בתאונה התהפכה המעבורת, ורגלו של ברדיצ'בסקי נפגעה מהמנוע ומאוחר יותר נקטעה. לאחר האשפוז בתאילנד חזר לארץ, טופל ב"סורוקה" ועבר טיפולים, ניתוחים ושיקום. בתחילת דרכו בספורט פאראלימפי החל לעסוק בשחייה פראלימפית, אבל רק לאחר שעבר ללמוד עם אשתו באוניברסיטת אריאל, מצא את ייעודו הספורטיבי והצטרף בשנת 2013 לענף טניס כיסאות גלגלים. ברדיצ'בסקי מתגורר עם משפחתו בקיבוץ ניר יצחק והוא מניצולי מתקפת הטרור על ניר יצחק. שלוש שנים בלבד לאחר שהחל לעסוק בענף, בשנת 2016, הצליח להעפיל למשחקים הפאראלימפיים ריו דה ז'ניירו (2016). אף על פי שהפסיד בסיבוב הראשון, התחרות נתנה לו מוטיבציה להתאמן ולשאוף להעפיל למשחקים הפראלימפיים של טוקיו 2020, ולנסות להגיע לשלבים יותר מתקדמים בתחרות. ברדיצ'בסקי זכה בתואר אלוף ישראל בטניס יחידים 4 שנים ברציפות בין השנים 2014–2018, והוא זכה שוב בתואר הנכסף באליפות הארץ בנובמבר 2020. כמו כן, הוא זכה בתואר הזוגות 6 שנים ברציפות בין השנים 2014–2020. הדירוג הטוב ביותר של אדם עד היום התרחש ב־14 באוקטובר 2019 - אז הוא דורג במקום ה-20 בעולם, הוא זכה ב-14 פיוצ'רים ביחידים, 9 פיוצ'רים בזוגות ובאליפות מדריד הפתוחה – טורניר בדרגת ITF3 זכה יחד עם בן זוג ספרדי: Siscar Meseguer בתואר הזוגות. ייצג את ישראל במשחקים הפאראלימפיים טוקיו (2020) והמשחקים הפאראלימפיים פריז (2024). מדיה וקבצים בנושא אדם ברדיצ'בסקי בוויקישיתוף אדם ברדיצ'בסקי, באתר ה-ITF פירוט השתתפותו בתחרויות המשחקים הפאראלימפיים באתר הרשמי של IPC (באנגלית) כתבה באתר Mynet אתר החדשות המרכזי לנכויות ומוגבלויות הטניסאי הפראלימפי אדם ברדיצ'בסקי: "אמרתי לילדים שלי את האמת, שאולי יגיעו גם אלינו"
פרידה, מלכת מצרים

פְרִידָה, מלכת מצרים (בערבית מצרית: فريدة ملكة مصر; 5 בספטמבר 1921 – 16 באוקטובר 1988) או בשמה הפרטי, סַפִּינָאז זוֹלְפִיקָאר (בערבית מצרית: صافيناز ذوالفقار), הייתה רעייתו המלכותית של פארוק, מלך מצרים ומלכת ממלכת מצרים בין השנים 1938 (עת נשאה לפארוק) ל-1948 (עת התגרש הזוג). פרידה נודעה בהערצה הרבה שרחשה לה החברה המצרית. פרידה הייתה בתו של עורך הדין יוסוף זולפיקאר (מאוחר יותר השגריר המצרי הראשון בשושלת פהלווי) והייתה בת למשפחת אצולה מצרית באלכסנדריה. אמה של פרידה הייתה משרתת של נזלי סברי, רעייתו המלכותית של פואד הראשון, מלך מצרים ומכאן שפרידה הייתה מקורבת למשפחת המלוכה המצרית. בשנת 1937, בעת הצטוותה עם משפחתה לטיול של משפחת המלוכה באירופה, פגשה לראשונה ביורש העצר, לעתיד פארוק, מלך מצרים. פארוק ופרידה התחתנו בשנת 1938 ופרידה הייתה אהובה על ידי העם מכיוון שלקחה על עצמה תפקיד כשל הגברת הראשונה והעבירה כספים רבים לארגוני צדקה. כמו כן העבירה כספים לארגון הסהר האדום. פארוק, אשר היה בעל אופי בוגדני ביחסיו לנשים, התגרש מפרידה בשנת 1948 בטענה כי לא הולידה לו בן יורש ורק בנות. הגירושים מפרידה היו סיבה מרכזית לירידת הפופולריות של שושלת מוחמד עלי והמלך פארוק בראשה בעיני העם. בשנת 1952, לאחר נפילת המוסד המלוכני עקב מהפכת הקצינים החופשיים, פרידה נותרה במצרים ונבצר ממנה להיפגש לעיתים קרובות עם בנותיה שעברו לגלות עם אביהן באיטליה. מאוחר מכן הורשתה פרידה לבקר את בנותיה יותר לאחר שאלו עברו לשווייץ. פרידה נודעה בכך שנהגה לצייר רבות וקיבלה תמיכה מדודה, מחמוד סעיד. לאחר הפלת המלוכה התפרנסה ממכירת ציוריה למוזיאונים לאומיים וניהלה תצוגות איורים במדריד, מיורקה, פריז, ז'נבה, בולגריה וטקסס לאורך שנות ה-70 ושנות ה-80. פרידה התגוררה במצרים עד 1963, לאחר מכן נסעה ללבנון ומשם עברה לשווייץ ובהמשך לפריז, שם השתכנה. בשנת 1982 היא חזרה למצרים וחיה שם את חייה ללא מותרות, בדירה פשוטה בקהיר, וכן קיימה תערוכת אמנות שכותרתה "אלף חזונות וחזונות". היא נפטרה בקהיר ונקברה שם, ועם מותה הגיעו שלוש בנותיה ללווייתה. מנישואיה עם פארוק נולדו לזוג שלוש בנות. לאחר גירושה בשנת 1948 העליל עליה פארוק על כך שלא נתנה לו בן יורש בשונה מאשתו השנייה, שמנישואים איתה נולד בנם היחיד, לעתיד פואד השני, מלך מצרים. להלן בנותיה של המלכה פרידה: הנסיכה פריאל ממצרים (אנ') (1938–2009) הנסיכה פאוזיה-לטיפה ממצרים (1940–2005) הנסיכה פאדיה ממצרים (1943–2002) שושלת מוחמד עלי פארוק, מלך מצרים ממלכת מצרים מדיה וקבצים בנושא פרידה, מלכת מצרים בוויקישיתוף המלכה פרידה ממצרים, באתר Geni פרידה, מלכת מצרים, באתר Find A Grave פרידה, מלכת מצרים, באתר "Find a Grave" (באנגלית)
יחסי ונואטו–ספרד

יחסי ונואטו–ספרד הם היחסים הדו-צדדיים והדיפלומטיים בין ונואטו וספרד. בשנת 1606 היה פדרו פרננדס דה קירוס, מגלה הארצות פורטוגזי שפעל עבור בית המלוכה הספרדי, האירופאי הראשון שהגיע לאיים. הוא האמין שהגיע לטרה אוסטרליס ולפיכך כינה את הארכיפלג בשם "לה אוסטריאליה דל איספיריטו סנטו" (La Australia del Espíritu Santo; בספרדית: "הארץ הדרומית של רוח הקודש") והקים על האי אספיריטו סנטו (אנ') מושבה קצרת ימים בשם נואבה חרוסלן ("ירושלים החדשה"). ספרד מקיימת יחסים דיפלומטיים עם ונואטו מאז 30 באפריל 1981. ב-14 במאי 2006 נערכו חגיגות לציון 400 שנה לגילוי האיים בידי ספרד. היחסים הדו-צדדיים, מבחינה פוליטית ומסחרית, בין ספרד לוונואטו הם מועטים, בעיקר במסגרת שיתוף הפעולה של האיחוד האירופי עם ונואטו באמצעות תוכניות קרנות הפיתוח והסכם השותפות הכלכלית. המדינה נמצאת בסמכותה של שגרירות ספרד בקנברה, והעניינים הקונסולריים מטופלים מהקונסוליה הכללית של ספרד בסידני, וכן בקונסוליית כבוד של ספרד בפורט וילה. ונואטו מיוצגת בספרד באמצעות שגרירותה בבריסל, בלגיה. ספרד מיוצגת בוונואטו באמצעות שגרירותה בקנברה, אוסטרליה, כמו גם הקונסוליה הספרדית בסידני, ובנוסף היא מחזיקה קונסוליית כבוד בפורט וילה. Jolly, Margaret. "The Sediment of Voyages: Re-membering Quirós, Bougainville and Cook in Vanuatu". נבדק ב-23 באוגוסט 2020. {{cite web}}: (עזרה) Ficha de Vanuatu Office of Diplomatic Information. Ministry of Foreign Affairs and Cooperation. Section: Diplomatic relations. Ficha de Vanuatu Office of Diplomatic Information. Ministry of Foreign Affairs and Cooperation. Section: Cooperation. (Embassy in Belgium, with multiple accreditation): Avenue Paul Hymans, 3/125 1200 BRUSSELS Páginas - Recomendación de viaje, www.exteriores.gob.es Travel recommendation for Vanuatu. Ministry of Foreign Affairs and Cooperation. Ficha de Vanuatu Office of Diplomatic Information. Ministry of Foreign Affairs and Cooperation. Section: Data of the Spanish representation.
פסגת אבלוגי

'פסגת אבלוגי או פסגת אוולונגי(באנגלית: Evlogi Peak; בבולגרית: връх Евлоги) היא פסגה ברכס אימאון, באי סמית', באיי שטלנד הדרומיים, שבסמוך לאנטארקטיקה. גובהה של הפסגה 2,090 מטרים מעל פני הים; הפסגה מתנשאת לגובה של 140 מטרים מעל סביבתה. פסגת אבלוגי ממוקמת קילומטר צפונית - צפון-מזרחית להר פוסטר; 1.3 קילומטרים צפונית לפסגת אנטים. שני אוכפים מקשרים את פסגת אבלונגי עם ההרים הסמוכים - גובהו של האוכף המקשר בין פסגת אבלונגי להר פוסטר - 1,950 מטרים מעל פני הים; וגובהו של אוכף ואקארל, המקשר בין פסגת אבלונגי לפסגת אנטים - 1,800 מטרים מעל פני הים. פסגת אבלונגי מתנשאת מעל קרחון צ'ופרנה שמצפון-מערב לה, מעל קרחון פאשוק שממזרח לה, ומעל קרחון רופיטה שמדרום-מזרח לה. הפסגה מופתה לראשונה על ידי סוקרים בולגריים בשנת 2009. הפסגה נקראת על שם הבנקאי, התעשיין והפילנתרופ הבולגרי אבלוגי גאורגייב (Евлоги Георгиев), שמימן את הקמת הבניין המרכזי של אוניברסיטת סופיה. הגאזט האנטארקטי הבולגרי (בבולגרית) פסגת אבלוגי באתר הגאזט האנטארקטי של ממשלת אוסטרליה פסגת אבלוגי באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה, תוך סימון אתרים נוספים באזור באתר copernix מפת אזור פסגת אבלונגי פסגת אבלוגי באתר peakbagger נתוני זריחת/שקיעת שמש/ירח עדכניים בפסגת אבלוגי מזג אוויר נוכחי עדכני בפסגת אבלוגי תחזית מזג אוויר עדכנית ארוכת טווח עבור פסגת אבלוגי נתוני מזג אוויר היסטוריים עבור פסגת אבלוגי סטטיסטיקות מזג אוויר עבור פסגת אבלוגי מחשבון מרחקים - המרחק מפסגת אונגל לאתרים סמוכים גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי ראו בפסקת "לקריאה נוספת\" מידע גאוגרפי לפי מקור אחר פסגת אבלונגי ממוקמת 1.2 קילומטרים דרומית-מערבית מפסגת אנטים
קרחון פריסטלי

קרחון פריסטלי (באנגלית: Priestley Glacier) הוא קרחון עמק גדול, בהרי הנסיך אלברט, באזור חוף סקוט של ארץ ויקטוריה, שבאנטארקטיקה. אורכו של הקרחון 96 קילומטרים. רוחבו של הקרחון 4.63 קילומטרים. מוצאו של הקרחון בנווה פריסטלי שברמת הקוטב. הקרחון זורם לכיוון מזרח, ומנקז את האזור שבין רכס דיפ פריז, ורכס אייזנהאואר. הקרחון נשפך אל קצהו הצפוני של גיליון הקרח ננסן. הקרחון נחקר לראשונה על ידי קבוצת המחקר הצפונית ( the Northern Party), של המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913. הקרחון נקרא על שמו של ריימונד פריסטלי (Raymond E. Priestley), שהיה גאולוג בקבוצת המחקר הצפונית. • D. N. B. Skinner & John Ricker (1968), The geology of the region between the Mawson and Priestley Glaciers, North Victoria Land, Antarctica, New Zealand Journal of Geology and Geophysics, 11:4, 1041-1075, DOI: 10.1080/00288306.1968.10420768 • Davolio, S. and Buzzi, A. (2002), Mechanisms of Antarctic katabatic currents near Terra Nova Bay, Tellus A, 54: 187-204. https://doi.org/10.1034/j.1600-0870.2002.01290.x • Drews, Reinhard; Wild, Christian T; Marsh, Oliver J; Rack, Wolfgang; Ehlers, Todd; et al., Grounding-zone flow variability of Priestley Glacier, Antarctica, in a diurnal tidal regime, Earth and Space Science Open Archive ESSOAr; Washington, Oct 13, 2020. DOI:10.1002/essoar.10504521.1 • Kevin Hall, The shape of glacial valleys and implications for southern African glaciation • CHRISTINE F. DOW, WON SANG LEE, JAMIN S. GREENBAUM, CHAD A. GREENE, DONALD D. BLANKENSHIP, KRISTIN POINAR, ALEXANDER L. FORREST, DUNCAN A. YOUNG, CHRISTOPHER J. ZAPPA, Basal channels drive active surface hydrology and transverse ice shelf fracture, Science Advances 13 Jun 2018: Vol. 4, no. 6, eaao7212 DOI: 10.1126/sciadv.aao7212 • Roberto Lanza, Sonia Tonarini, Palaeomagnetic and geochronological results from the Cambro-Ordovician Granite Harbour Intrusives inland of Terra Nova Bay (Victoria Land, Antarctica), Geophysical Journal International, Volume 135, Issue 3, December 1998, Pages 1019–1027, https://doi.org/10.1046/j.1365-246X.1998.00692.x • SHELLEY L. KNUTH AND JOHN J. CASSANO, An Analysis of Near-Surface Winds, Air Temperature, and Cyclone Activity in Terra Nova Bay, Antarctica, from 1993 to 2009, JOURNAL OF APPLIED METEOROLOGY AND CLIMATOLOGY VOLUME 50, Pages 662 - 680, DOI: https://doi.org/10.1175/2010JAMC2507.1 מדיה וקבצים בנושא קרחון פריסטלי בוויקישיתוף קרחון פריסטלי באתר הסקר הגאולוגי של ארצות הברית קרחון פריסטלי באתר הגאזט האנטארקטי של ממשלת ניו זילנד קרחון פריסטלי באתר הגאזט האנטארקטי של ממשלת אוסטרליה קרחון פריסטלי באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון פריסטלי תחזית מזג אוויר עדכנית ארוכת טווח עבור קרחון פריסטלי נתוני מזג אוויר היסטוריים עבור קרחון פריסטלי סטטיסטיקות מזג אוויר עבור קרחון פריסטלי Monitoring short-term ice dynamics across the grounding zone of Priestley Glacier, Antarctica using Terrestrial Radar Interferometry מידע גאוגרפי והיסטורי מידע גאוגרפי
נווה פריסטלי

נווה פריסטלי (באנגלית: Priestley Névé) הוא מקפא קרחוני (נווה), באזור חוף סקוט של ארץ ויקטוריה, שבאנטארקטיקה; הנווה ממוקם בחלקו בשטח חסות רוס. הנווה ממוקם במוצאו של קרחון פריסטלי. אזור קרחון פריסטלי נחקר לראשונה על ידי קבוצת המחקר הצפונית (the Northern Party), של המשלחת הבריטית לאנטארקטיקה (משלחת טרה נובה), אשר חקרה את אנטארקטיקה בין השנים 1910 – 1913. שמו של הנווה ניתן לו בינואר 1966, על ידי ועדת השמות האנטארקטיים של ניו זילנד. קרחון פריסטלי נקרא על שמו של ריימונד פריסטלי (Raymond E. Priestley), שהיה גאולוג בקבוצת המחקר הצפונית. נווה פריסטלי נקרא על שמו של קרחון פריסטלי, הזורם ממנו. • Masson-Delmotte, V., S. Hou, A. Ekaykin, J. Jouzel, A. Aristarain, R.T. Bernardo, D. Bromwich, O. Cattani, M. Delmotte, S. Falourd, M. Frezzotti, H. Gallée, L. Genoni, E. Isaksson, A. Landais, M.M. Helsen, G. Hoffmann, J. Lopez, V. Morgan, H. Motoyama, D. Noone, H. Oerter, J.R. Petit, A. Royer, R. Uemura, G.A. Schmidt, E. Schlosser, J.C. Simöes, E.J. Steig, B. Stenni, M. Stievenard, M.R. van den Broeke, R.S.W. van de Wal, W.J. van de Berg, F. Vimeux, and J.W.C. White, 2008, A Review of Antarctic Surface Snow Isotopic Composition: Observations, Atmospheric Circulation, and Isotopic Modeling, J. Climate, 21, 3359-3387, doi:10.1175/2007JCLI2139.1. • Folco, Luigi & Capra, Alessandro & Chiappini, Massimo & FREZZOTTI, Màssimo & Mellini, M. & TABACCO, Ignazio. (2002), The Frontier Mountain meteorite trap (Antarctica), Meteoritics & planetary science. 37. 209 - 228. 10.1111/j.1945-5100.2002.tb01105.x נווה פריסטלי באתר הסקר הגאולוגי של ארצות הברית תצלום נווה פריסטלי באתר הגאזט האנטארקטי של ממשלת ניו זילנד נווה פריסטלי באתר הגאזט האנטארקטי של ממשלת אוסטרליה נווה פריסטלי באתר הגאזט האנטארקטי המשווה SCAR של ממשלת אוסטרליה תצלום לוויין של אזור נווה פריסטלי נווה פריסטלי באתר mindat קורות חייו של ריימונד אדוארד פריסלי, ואתרים הקרויים על שמו ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע היסטורי וגאוגרפי באתר הגאזט האנטארקטי המשווה SCAR של ממשלת אוסטרליה מקור שמו של קרחון פריסטלי קורות חייו של ריימונד אדוארד פריסטלי
ברצלונה ג'

מועדון כדורגל ברצלונה ג' (FC Barcelona C) הייתה קבוצת כדורגל ספרדית, שהתקיימה בשנים 1969–2007. כקבוצת הנוער של ברצלונה, היא שיחקה את משחקי הבית שלה במיני אסטדי המכיל 15,276 מושבים. הקבוצה נוסדה בשנת 1967 והיא אימצה את השם ברצלונה ג' בשנת 1993. בניגוד לליגה האנגלית, קבוצות הנוער בספרד משחקות באותה פירמידת כדורגל כמו הקבוצה הבוגרת שלהם ולא בליגה נפרדת. עם זאת קבוצות מילואים ונוער אינן יכולות לשחק באותה ליגה בהן משחקות הקבוצות הבוגרות. בשנים 2003–2004 שיחק בשורותיה ליונל מסי. ברצלונה ג' שיחקה בליגה הרביעית ערב פירוקה. גביע קטלוניה: 1984 הליגה הרביעית: 1983/84, 1986/87, 1997/98, 1998/98 Campeonato de España de Aficionados‏: 1949, 1952, 1961, 1971, 1980, 1982 מדיה וקבצים בנושא ברצלונה ג' בוויקישיתוף אתר האינטרנט הרשמי של ברצלונה ג' "El Barcelona C desaparece del mapa" [Barcelona C disappears off the map] (בספרדית). Marca. 3 ביולי 2007. נבדק ב-12 ביולי 2007. {{cite news}}: (עזרה) Spain - Amateur Champions (Campeonato de España Amateur) 1930-1987, RSSSF, 20 May 2020
הארכיונים הסודיים של הוותיקן

הארכיונים האפוסטוליים של הוותיקן (באיטלקית: Archivio Apostolico Vaticano), הממוקמים בקריית הוותיקן, מכילים מאגר של כל הפעולות המרכזיות של הכנסייה הקתולית, כמו כן גם מסמכים דיפלומטיים והסכמים וחוזים של הכס הקדוש, ושאר מסמכים שנאספו לאורך השנים. הם גם כוללים מסמכים היסטוריים העוזרים להבין את ההיסטוריה של העולם המערבי. הארכיונים האפוסטוליים של הוותיקן הופרדו מספריית הוותיקן במאה ה-17 בהוראת האפיפיור פאולוס החמישי, ונשארו סגורים לקהל הרחב, עד סוף המאה ה-19. הגישה לארכיוני הוותיקן הייתה במשך שנים נחלת ידם של אנשי הכנסייה בוותיקן בלבד. לעיתים, ניתנה הגישה לחוקרים מבחוץ אך זאת רק באישור מיוחד ופרטני וכן אל כתבי יד ספציפיים בלבד. בשנות ה-70 של המאה ה-19 הונחה אבן הפינה הראשונה בפתיחתם של הארכיונים בתקדים שנוצר עבור ג'וזף סטיבנסון. סטיבנסון נשלח לוותיקן על ידי משרד החוץ הבריטי על מנת לחקור את תקופתו של מלך אנגליה הנרי ה-8 ובהמשך תקופות נוספות. בקשתו לבצע חיפוש כללי בארכיונים ביולי 1872 הייתה חסרת תקדים ולמרות שנתקלה במכשולים רבים, אושרה לבסוף באוקטובר של אותה השנה. בעקבות צירופי נסיבות פוליטיים נוספים, זכה סטיבנסון לגישה בלתי מוגבלת לארכיונים - דבר שלא זכה לו איש לפניו או אחריו. המקרה של סטיבנסון היה לצעד ראשון בפתיחתם של הארכיונים של הוותיקן. ב-29 באוקטובר 2019 האפיפיור פרנציסקוס הורה במכתב מיוחד לשנות את שמם של הארכיונים ל"הארכיונים האפוסטוליים של הוותיקן"'. מסמכים שמצאו בארכיון מאשרים כי הוותיקן ומוסדות כנסייה אחרים אמנם עזרו ליהודים במהלך מלחמת העולם השנייה, אך מיקדו את מאמציהם ביהודים שהוטבלו לנצרות קתולית. כמו כן נחשף תפקידו המשפיע של יועץ האפיפיור אנג'לו דל'אקווה, בכיר שהמעיט בדיווחים על רדיפת היהודים של הנאצים. מדיה וקבצים בנושא הארכיונים הסודיים של הוותיקן בוויקישיתוף אתר האינטרנט הרשמי של הארכיונים הסודיים של הוותיקן (באיטלקית ובאנגלית) אי־פי, כשנפוליאון היה כאן: לפני פרישתו, שומר הסודות של הוותיקן חשף כמה מהם, באתר הארץ, 3 במרץ 2024 Owen Chadwick, 4, Catholicism and History: The Opening of the Vatican Archives, Cambridge : Cambridge University Press, 1978, עמ' 72 - 110 Apostolic Letter in the form of Motu Proprio of the Supreme Pontiff Francis "L'esperienza storica", for the change of the name of the Vatican Secret Archive to the Vatican Apostolic Archive (22 October 2019) | Francis, w2.vatican.va Francis X. Rocca, Vatican’s Silence on Holocaust Was Shaped by Antisemitism and Caution, Archives Show, WSJ (באנגלית אמריקאית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
ג'פרי טיילור

ג'פרי מתיו טיילור (באנגלית: Jeffery Matthew Taylor; נולד ב-23 במאי 1989 בנורשפין, שוודיה) הוא כדורסלן שוודי-אמריקאי, המשחק בעמדות הסמול פורוורד והקלע בוולבס מליגת העל הליטאית. טיילור שנולד להורים אמריקאים, שהיגרו לשוודיה שיחק בצעירותו בקבוצת הכדורסל של אוניברסיטת ואנדרבילט במשך ארבע עונות. כבר בעונתו הראשונה סיים בממוצעים טובים ונבחר לחמישייה הטובה בליגה וזכה לשבחים מעיתונאים רבים מרחבי המדינה. בעונתו השנייה חלה התקדמות נוספת בממוצעים שלו עם זאת גם נסוג בחלקם למרות זאת נבחר פעם נוספת לחמישייה הטובה בליגה ובנוסף גם לקבוצת ההגנה של הליגה. גם בשנים שלאחר מכן נבחר לשחקן ההגנה של השנה ונתפס כפוטנציאל להיבחר בדראפט של ליגת ה-NBA. טיילור נבחר במקום ה-31 בדראפט ה-NBA על ידי קבוצת שארלוט הורנטס. ב-23 בנובמבר רשם את משחק שיא הקריירה כשסיים עם 16 נקודות במשחק ההפסד מול קבוצת אטלנטה הוקס. ב-21 בדצמבר נפגע טיילור בגיד האכילס שלו במשחק ההפסד מול גולדן סטייט ווריורס ונודע כי ייעדר מהמשך העונה. בתחילת חודש נובמבר 2014 נאסר על טיילור על ידי הנהלת הקבוצה לשוב לפעילות לאחר שזה הואשם באלימות כלפי בת זוגו. לאחר שתקופת ההשעיה שלו הסתיימה טיילור שב לפעילות לסירוגין בקבוצת הפיתוח של המועדון פורט ויין מאד אנטס, עם זאת עקב הגבלת מספר השחקנים בסגל נאלצו בקבוצה לרשום את טיילור בקבוצת הפיתוח אוסטין ספרס. ב-30 ביוני 2015 החליטו בהורנטס שלא להמשיך בתהליך זה והוחלט להפוך אותו לשחקן חופשי. ב-27 באוגוסט 2015 חתם טיילור בקבוצת ריאל מדריד לעונה אחת. בסיום העונה חוזהו של טיילור הוארך בשלוש עונות נוספות. בעונת 2017/18 זכה טיילור עם ריאל מדריד בתואר היורוליג העשירי של המועדון. מדיה וקבצים בנושא ג'פרי טיילור בוויקישיתוף ג'פרי טיילור, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) "Hornets Assign Jeffery Taylor To Austin Spurs of NBA D-League". nba.com. נבדק ב-14 בדצמבר 2014. {{cite web}}: (עזרה) "Charlotte Hornets will not give Jeffery Taylor a qualifying offer, will become an unrestricted free agent". nba.com. נבדק ב-15 ביוני 2015. {{cite web}}: (עזרה) "Official Announcement: Jeffery Taylor". realmadrid.com. נבדק ב-27 באוגוסט 2015. {{cite web}}: (עזרה)
הוועדה השישית של העצרת הכללית של האומות המאוחדות

הוועדה השישית של העצרת הכללית של האומות המאוחדות (באנגלית: United Nations General Assembly Sixth Committee או C6) הידועה גם כ"ועדת המשפט" היא ועדה בעצרת הכללית של האומות המאוחדות, הוועדה עוסקת בעיקר במשפט בינלאומי פומבי, יישום עקרון השיפוט האוניברסלי וניהול נושאי הצדק שנידונים בעצרת הכללית של האו"ם. הוועדה היא אחת משש הוועדות העיקריות של העצרת הכללית של האומות המאוחדות. הוועדה עוסקת בעיקר בעניינים משפטיים, והוועדה היא הפורום העיקרי בדיונים לגבי המשפט הבינלאומי, וכן עניינים נוספים הקשורים לאו"ם, עם זאת בעוד שמשא ומתן לקביעת חוק בינלאומי מתקיים במגוון רחב של גופים מיוחדים של האומות המאוחדות, בהתאם לנושא המרכזי שלהם, משא ומתן אשר נוגע למשפט הבינלאומי באופן כללי מתקיים בדרך כלל בוועדה זו. הוועדה אינה מקיימת דיון כללי בתחילת מושבה, אלא דנה בנושאים שעל סדר היום בזה אחר זה. כל הצעה שאושרה והושג הסכמה על קידומה, מוגשת למליאת העצרת הכללית לאישור סופי ואחרון, עם זאת כאשר עולה הצעה שדנה בנושא מורכב מדי עבור הוועדה הוא לרוב מועבר לוועדת המשפט הבינלאומי (אנ') או לוועדת אד-הוק שתדון בו. גולת הכותרת בפעילותה של הוועדה היא "שבוע המשפט הבינלאומי" שנערך מדי שנה בסוף אוקטובר. בשבוע זה מתכנסים בניו יורק יועצים משפטיים בכירים מהמדינות החברות באו״ם. כמו כן, בשבוע זה מוגשים לעצרת הכללית דו״חות בית הדין הבין-לאומי לצדק (ICJ) ובית הדין הפלילי הבינלאומי. אלו חברי הבירו המנהל את הוועדה נכון לאוקטובר 2023: בעבר שרה וייס מאודי כיהנה כסגנית היו"ר. הוועדה השנייה של העצרת הכללית של האומות המאוחדות הוועדה השלישית של העצרת הכללית של האומות המאוחדות הוועדה הרביעית של העצרת הכללית של האומות המאוחדות Ruder, Nicole; Nakano, Kenji; Aeschlimann, Johann (2017). Aeschlimann, Johann; Mary Regan (eds.). The GA Handbook: A Practical Guide to the United Nations General Assembly (PDF) (2nd ed.). New York: Permanent Mission of Switzerland to the United Nations. ISBN 978-0-615-49660-3. United Nations General Assembly Rules of Procedure, art. 98; Alan Boyle and Christine Chinkin, The Making of International Law (Oxford: Oxford University Press, 2007) pp. 116 – 117. Herbert W. Briggs, The International Law Commission (Ithaca: Cornell University Press, 1965); Alan Boyle and Christine Chinkin, The Making of International Law (Oxford: Oxford University Press, 2007) p. 170. "Sixth Committee (Legal Committee)". Permanent Mission to the United Nations of the Argentine Republic. Ministry of Foreign Affairs and Worship of Argentina. n.d. נבדק ב-4 באוקטובר 2019. {{cite web}}: (עזרה) "Sixth Committee (Legal) — 78th session". General Assembly of the United Nations. United Nations. n.d. נבדק ב-3 באוקטובר 2023. {{cite web}}: (עזרה)
2020 בכף ורדה

אירועים בשנת 2020 בכף ורדה. נשיא: ז'ורז'ה קרלוש פונסקה ראש ממשלה: אוליסש קורייה א סילבה מתמשך – מגפת הקורונה בכף ורדה: 20 במרץ – גילוי מקרה ראשון של קורונה במדינה. 28 במרץ – במדינה הוכרז מצב חירום. 31 במרץ – מקרה מוות ראשון כתוצאה מקורונה במדינה. 25 באוקטובר – נערכו בחירות לשלטון המקומי. 31 בדצמבר – מספר המאומתים הגיע ל-10,761, מהם 105 נפטרו (0.98% מתוך כלל המאומתים). מדיה וקבצים בנושא 2020 בכף ורדה בוויקישיתוף Catarina Veiga, Cabo Verde regista um Primeiro Caso Positivo de COVID-19, www.insp.gov.cv (ב־European Portuguese)